Timpul zboară.
Sunt de fapt aproape 20 de ani
de când am vrut să reformulez modul în care folosim informaţia,
modul în care lucrăm împreună -- am inventat World Wide Web-ul.
Acum, după 20 de ani, la TED,
vreau să vă cer ajutorul într-o nouă reformulare.
Deci, revenind în1989,
am scris un memo în care sugeram sistemul global de hypertext.
În mare, nimeni nu a făcut de fapt nimic cu el.
Dar, 18 luni mai târziu -- aşa se întâmplă inovaţia --
18 luni mai târziu, şeful meu a spus că îl pot face separat,
ca un fel de proiect în joacă,
să testez noul computer pe care îl achiziţionasem.
Şi astfel, mi-a acordat timpul să îl transpun în cod.
Aşadar am schiţat în mare felul în care HTML-ul ar trebui să arate,
protocolul hypertext -- HTTP --
ideea de URL-uri -- aceste nume pentru lucruri
care începeau cu HTTP.
Am scris codul sursă şi l-am făcut disponibil.
De ce am făcut asta?
Păi, a fost în mare parte din cauza frustrării.
Eram frustrat -- lucram ca inginer software
în acest imens, foarte captivant laborator,
o mulţime de oameni venind din toate colţurile lumii.
Ei aduceau tot felul de computere diferite cu ei.
Aveau tot felul de formate de date diferite.
Tot felul de sisteme de documentaţie.
Astfel încât, în toată acea diversitate,
dacă vroiam să îmi dau seama cum să construiesc ceva
dintr-o bucăţică de aici şi o bucăţică de dincolo,
tot ce examinam, trebuia să mă conectez la o nouă maşină,
trebuia să învăţ să execut un program nou,
găseam informaţia de care aveam nevoie într-un format de date nou.
Şi acestea erau toate incompatibile.
Era pur şi simplu foarte frustrant.
Frustrarea a fost tot acest potenţial neeliberat.
De fapt, pe toate acele discuri se aflau documente.
Deci dacă vi le puteţi imagina pe toate
ca făcând parte dintr-un sistem mare, virtual de documentaţie în aer,
să spunem pe Internet,
atunci viaţa ar fi mult mai uşoară.
Ei bine, odată ce ai o astfel de idee, ea îţi intră oarecum pe sub piele,
şi chiar dacă lumea nu citeşte memoul tău --
de fapt l-a citit, a fost găsită copia lui, după ce a murit.
A scris, "Vag, dar incitant" cu creionul, în colţ.
(Râsete)
Dar în general a fost dificil -- a fost într-adevăr dificil să explic
cum era Web-ul.
E dificil să explic acum la oameni că atunci era dificil.
Dar atunci -- OK, când TED a început, nu exista webul
deci lucruri precum clickul nu aveau acelaşi înţeles.
Pot să arăt cuiva o bucată de hypertext,
o pagină care are linkuri,
dăm click pe link şi bing -- apare o nouă pagină de hypertext.
Neimpresionant.
Stiţi, am văzut aşa ceva -- aveam lucruri în format hypertext pe CD-ROM-uri.
Ceea ce era dificil era să îi fac pe ei să îşi imagineze.
Deci, imaginaţi-vă că acel link putea direcţiona
către practic orice document vă puteţi imagina.
De fapt, acesta era saltul pe care era foarte dificil să îl facă oamenii.
Ei bine, unii oameni l-au făcut.
Greu într-adevăr, era dificil de explicat, dar a fost o mişcare fundamentală.
Şi asta este ceea ce a făcut-o distractivă.
Aceasta a fost partea cea mai incitantă,
nu tehnologia, nici lucrurile pe care lumea le-a făcut cu ea,
ci însăşi comunitatea, spiritul tuturor acestor oameni
interacţionând, trimiţând emailuri.
Aşa era atunci.
Ştiţi ce? E amuzant, dar chiar acum este într-un fel din nou aşa.
Le-am cerut tuturor, mai mult sau mai puţin, să îşi pună documentele --
Am spus, "Puteţi să vă puneţi documentele pe această reţea?"
Şi, le-aţi pus.
Mulţumesc.
A fost o explozie, nu-i aşa?
Vreau să spun, a fost destul de interesant
pentru că am aflat că lucrurile care se întâmplă cu webul
ne impresionează într-adevăr.
Ele sunt cu mult mai mult decât ne-am imaginat la început
când am construit siteul web iniţial
cu care am pornit.
Acum, vreau să publicaţi datele voastre pe web.
Se pare că există încă un potenţial imens blocat.
Există încă o frustrare imensă
pe care o au oamenii pentru că nu avem informaţiile de pe web ca şi date.
Ce se înţelege prin date? Care e diferenţa -- documente, date?
Documentele le citeşti, OK?
Mai mult sau mai puţin, le citeşti, poţi urma linkuri din cadrul lor, şi asta-i tot.
Datele -- poţi face tot felul de lucruri cu un computer.
Cine a fost aici sau a văzut altfel prezentarea lui Hans Rosling?
Unul dintre cele mai bune -- da multe persoane au văzut-o --
unul dintre cele mai bune discursuri TED.
Hans a pregătit această prezentare
în care a arătat, pentru mai multe ţări diferite, în culori diferite --
a arătat nivelurile de venit pe o axă
şi a arătat mortalitatea infantilă, şi a prezentat aceast lucru animat în timp.
Deci, el a luat aceste date şi a făcut o prezentare
care a spulberat multe mituri pe care le avea lumea
despre situaţia economică din ţările în curs de dezvoltare.
El a afişat un slide puţin asemănător cu acesta.
A plasat la subsol toate datele.
OK, datele sunt maronii şi rectangulare şi plictisitoare,
şi aşa le percepem, nu?
Pentru că datele nu le poți folosi în mod natural prin ele însele.
Dar de fapt, datele pun în mişcare o parte importantă din ceea ce se întâmplă în vieţile noastre
şi se întâmplă pentru că cineva ia acele date şi face ceva cu ele.
În acest caz, Hans a pus împreună date
pe care le-a găsit pe tot felul de websituri ale Națiunilor Unite sau altele asemănătoare.
El le-a pus împreună,
le-a combinat în ceva mai interesant decât bucăţile originale
şi apoi le-a introdus în acest software,
pe care cred că fiul său l-a dezvoltat, iniţial,
şi a produs această extraordinară prezentare.
Şi Hans a arătat ceva
spunând: "Uite, e într-adevăr important să avem multe date."
Şi am fost fericit să văd că la petrecerea de noaptea trecută
el încă spunea, foarte convingător, "Este foarte important să avem multe date."
Deci vreau ca noi acum să ne gândim la
nu numai două bucăţi de date conectate, sau şase cum a făcut el,
dar vreau să mă gândesc la o lume în care fiecare a pus datele pe web
şi deci tot ce vă puteţi imagina este pe web.
Şi apoi să numim acele date date interconectate.
Tehnologia reprezintă date interconectate, şi este extrem de simplă.
Dacă vrei să pui ceva pe internet sunt 3 reguli:
primul lucru sunt acele nume HTTP --
acelea care încep cu "http:" --
acum le folosim nu numai pentru documente,
le folosim pentru lucruri pe care documentele le descriu.
Le folosim pentru oameni, le folosim pentru locuri,
le folosim pentru produsele voastre, le folosim pentru evenimente.
Tot felul de lucruri abstracte, au acum nume care încep cu HTTP.
A doua regulă, dacă iau unul dintre aceste nume HTTP şi îl caut
şi fac acel lucru specific web-ului cu el şi extrag datele
folosind protocolul HTTP de pe web,
o să primesc înapoi nişte date într-un format standard
care sunt date utile pe care cineva poate ar dori să le ştie
despre acel lucru, despre acel eveniment.
Cine este la eveniment? Orice există despre acea persoană,
unde s-au născut, lucruri de genul acela.
Aşadar a doua regulă este faptul că primesc înapoi informaţii importante.
A treia regulă este că atunci când primesc înapoi acea informaţie
nu conţine numai înăltimea, greutatea şi data naşterii cuiva,
conţine relaţii.
Datele reprezintă relaţii.
Într-un mod interesant, datele sunt relaţii.
Această persoană s-a născut în Berlin, Berlin este în Germania.
Şi atunci când conţine relaţii, ori de câte ori exprimă o relaţie
atunci celuilalt lucru cu care este asociat
îi este dat unul dintre acele nume care încep cu HTTP.
Deci, pot continua şi căuta acel lucru.
Deci caut o persoană -- pot căuta apoi oraşul unde s-a născut
pot căuta regiunea în care se află, şi oraşul în care se află,
şi populaţia oraşului, şi aşa mai departe.
Deci pot răsfoi aceste lucruri.
Aşadar aceasta este, de fapt.
Acestea sunt datele interconectate.
Am scris un articol intitulat "Date interconectate" acum câţiva ani
şi curând dupa aceea, lucrurile au început să se întâmple.
Ideea datelor interconectate este că obţinem o mulţime din
aceste cutii pe care Hans le-a avut,
şi obţinem o grămadă de lucruri care încolţesc.
Nu sunt numai o mulţime de alte plante.
Nu este numai o rădăcină care alimentează o plantă,
dar pentru fiecare dintre acele plante, orice reprezintă ea --
o prezentare, o analiză, cineva care caută şabloane în date --
se uită la toate acele date
şi le conectează împreună.
Şi lucrul cu adevărat important despre date
este că cu cât avem mai multe lucruri pe care să le conectăm împreună, cu atât mai puternice devin.
Aşadar, date interconectate.
Ideea a ajuns acolo afară.
Şi, destul de curând Chris Bizer la Universitatea Freie din Berlin
care a fost unul dintre primii oamenii care au încărcat lucruri interesante,
a observat că Wikipedia --
ştiţi Wikipedia, enciclopedia online
cu o grămadă de lucruri interesante în ea.
Ei bine, în aceste documente, sunt pătrăţele, mici căsuţe.
Şi în cele mai multe căsuţe de informaţii, există date.
Deci a scris un program care să ia datele, să le extragă din Wikipedia
şi să le pună într-o aglomerare de date interconectate
pe internet, pe care a numit-o dbpedia.
Dbpedia este reprezentată de către această bulină albastră din mijlocul slide-ului
şi dacă te duci şi cauţi efectiv Berlinul,
o să descoperi că sunt alte aglomerări de date
care de asemenea conţin informaţii despre Berlin, şi sunt legate împreună.
Deci dacă extragi datele despre Berlin din dbpedia ,
o să sfârşesti prin a extrage şi aceste alte lucruri de asemenea.
Şi lucrul captivant este că începe să crească.
Acestea sunt din nou lucrurile care reprezintă fundaţia, OK?
Să ne gândim un pic la date.
Datele vin de fapt în multe forme diferite.
Gândiţi-vă la diversitatea webului, este un lucru cu adevărat important
faptul că webul vă permite să încărcaţi tot felul de date.
Aşa stau lucrurile cu datele. Aş putea vorbi despre tot felul de date.
Am putea vorbi despre date guvernamentale, datele întreprinderilor sunt foarte importante,
apoi mai sunt date ştiinţifice, date personale,
sunt date despre vreme, date despre evenimente,
sunt date despre discursuri, şi mai sunt ştiri şi tot felul de lucruri.
O să menţionez câteva dintre ele
ca să vă faceţi o idee despre diversitatea lor,
pentru ca să puteţi de asemenea vedea cât de mult potenţial blocat există.
Să începem cu datele guvernamentale.
Barack Obama a spus, într-un discurs,
că el -- datele Guvernului American o să fie disponibile pe Internet
în formate accesibile.
Şi sper că o să le încarce ca şi date interconectate.
Aceasta este important. De ce este important?
Nu numai pentru transparenţă, da transparenţa în guvern este importantă,
dar acele date -- acestea sunt datele din toate departamentele guvernului.
Gândiţi-vă la cât de multe dintre acele date sunt despre cum se trăieşte în America.
Este de fapt folositor. Are valoare.
Le pot folosi în compania mea.
Ca şi copil le-aş putea folosi să îmi fac tema.
Deci vorbim despre a face lumea să funcţioneze mai bine
făcând aceste date disponibile.
De fapt dacă esti responsabil -- dacă ştii despre nişte date
dintr-un departament guvernamental, deseori afli că
aceşti oameni, sunt foarte tentaţi să le păstreze --
Hans numeşte acest lucru îmbrăţişarea bazei de date.
Îţi îmbrăţişezi baza ta de date, nu vrei să îi dai drumul
până când nu ai făcut un site web frumos pentru ea.
Ei bine, mi-ar plăcea să sugerez că în loc să --
da, fă un website frumos,
cine sunt eu să spun să nu faci un website frumos?
Fă un website frumos, dar mai întâi
dă-ne nouă datele nealterate,
noi vrem datele.
Vrem date nealterate.
OK, acum trebuie să cerem date brute.
Şi o să vă rog să practicaţi acest lucru, OK?
Spuneţi "brute".
Audienţa: Brute.
Tim Berners-Lee: Puteţi spune "date"?
Audienţa: Date.
TBL: Puteţi spune "acum"?
Audienţa: Acum!
TBL: În regulă, date brute acum!
Audienţa: Date brute acum!
Exersaţi acest lucru. Este important pentru că nu aveţi idee de numărul de scuze
cu care vin oamenii pentru a ţine de datele lor
şi a nu vi le da, deşi aţi plătit pentru ele ca şi contribuabili.
Şi nu este vorba doar de America. Se întâmplă peste tot în lume.
Şi nu este vorba numai de guverne, bineînteles -- este vorba şi de intreprinderi de asemenea.
Deci o să menţionez alte câteva gânduri despre date.
Aici ne aflăm la TED, şi tot timpul suntem foarte conştienţi
de imensa provocare pe care societatea umană o are momentan --
să vindece cancerul, să înteleagă creierul pentru vindecarea Alzheimerului,
să înteleagă economia pentru a o face puţin mai stabilă,
să înteleagă cum funcţionează lumea.
Oamenii care o să rezolve acele lucruri -- cercetătorii --
au idei pe jumătate formate în mintea lor,
încearcă să le comunice pe acestea pe internet.
Dar o mare parte din cunoştiinţele rasei umane la acest moment
este în baze de date, adesea stând în computerele lor
şi în realitate, la acest moment nu sunt partajate.
De fapt, o să mă refer doar la un domeniu --
dacă luăm în considerare Alzheimer, de exemplu,
descoperirea medicamentelor -- există o mulţime de date interconectate care abia acum ies la iveală
deoarece cercetătorii din acel domeniu înțeleg
că aceasta este o modalitate minunată de a ieşi din impas,
pentru că aveau datele despre genom într-o bază de date
într-o clădire, şi aveau datele despre proteine în alta.
Acum, se ţin de această abordare -- date interconectate --
şi acum pot pune genul de întrebare, pe care probabil nu a-ţi pune-o,
Eu nu aş pune-o -- ei da.
Ce proteine sunt implicate în transducţia semnalului
şi de asemenea sunt asociate cu neuronii piramidali?
Ei bine, luaţi acea frază şi introduceţi-o în Google.
Bineînteles, nu există nici o pagină pe internet care să fi răspuns la acea întrebare
deoarece nimeni nu a mai pus acea întrebare înainte.
Obţii 223,000 rezultate --
nici unul pe care să îl poţi folosi.
Adresezi întrebarea datelor interconectate -- pe care acum le-au pus la un loc --
32 rezultate, fiecare dintre ele este o proteină care are acele proprietăţi
şi la care te poţi uita.
Puterea de a fi capabil să pui aceste întrebări, ca şi cercetător --
întrebări care de fapt traversează domenii diferite --
este cu adevărat o schimbare radicală.
Este foarte foarte important.
Cercetătorii sunt total împotmoliţi la acest moment --
puterea datelor pe care alți cercetători le-au colecţionat este blocată
şi trebuie să o deblocăm pentru a putea aborda acele imense probleme.
Acum dacă continui în maniera aceasta, o să credeţi că toate datele provin din instituţii imense
şi nu au nici o legătură cu voi.
Dar, acest lucru nu este adevărat.
De fapt, datele sunt despre vieţile noastre.
Tu doar -- te loghezi pe siteul tău de socializare,
cel preferat, spui, "Acesta este prietenul meu."
Bing! Relaţie. Date.
Spui, "Aceasta fotografie, este despre -- înfăţişează această persoană. "
Bing! Acestea reprezintă date. Date, date, date.
De fiecare dată când faci un lucru pe siteul de socializare,
siteul de socializare preia datele şi le foloseşte -- dându-le un alt scop --
şi folosindu-le pentru a face viaţa altor oameni pe site mai interesantă.
Dar, când mergi pe alt site cu date interconectate --
şi să spunem că acesta este unul despre călătorii --
şi spui, "Vreau să trimit această fotografie tuturor oamenilor din acel grup."
nu poți să treci peste bariere.
"The Economist" a scris un articol despre acest lucru, şi o mulţime de oameni şi-au exprimat părerea pe bloguri despre acest lucru --
o frustrare colosală.
Modalitate prin care să ieși din impas este să obţii interoperabilitate
între siteurile de socializare online.
Trebuie să facem acest lucru cu ajutorul datelor interconectate.
Un ultim tip de date despre care o să vorbesc, poate este cel mai interesant.
Înainte să vin aici, am căutat locaţia pe OpenStreetMap
OpenStreetMap este o hartă, dar este de asemenea şi o Wiki.
Mărim o zonă și acel lucru în formă de pătrat este un teatru -- în care ne aflăm noi chiar acum --
Teatrul Terrace. Nu avea un nume alocat.
Deci am putut să merg în modul de editare, am putut să selectez teatrul,
am putut să adaug în partea de jos numele, şi am putut să îl salvez la loc.
Iar acum dacă vă duceţi înapoi la OpenStreetMap.org,
şi găsiţi acest loc, o să constataţi că Teatrul Terrace a primit un nume.
Eu am făcut acest lucru. Eu!
Am făcut asta hărţii. Tocmai am făcut asta!
Am publicat asta. Hey, ştiţi ce?
Dacă eu -- în acea hartă a străzii este vorba numai despre cum fiecare îşi face părticica lui
şi creează o resursă incredibilă
pentru că toţi ceilalţi şi-o fac pe a lor.
Şi asta semnifică datele interconectate.
Este vorba despre oameni care işi fac bucăţica lor
pentru a produce o parte mică, şi totul este conectat.
Aşa funcţionează datele interconectate.
Tu iţi faci părticica ta. Toţi ceilalţi şi-o fac pe a lor.
Poate nu ai multe date pe care le deţii tu însuţi să le publici acolo,
dar ştii să le soliciţi.
Şi am practicat acest lucru.
Aşadar, datele interconectate -- au un impact uriaş.
V-am spus numai un număr foarte mic de lucruri.
Există date în fiecare aspect al vieţii noastre,
fiecare aspect al muncii şi plăcerii,
şi nu este vorba numai despre numărul de locuri din care provin datele,
este vorba despre a le conecta împreună.
Şi atunci când conectezi datele împreună, obţii putere
într-un fel care nu se întâmplă numai cu webul, cu documentele.
Obţii această putere cu adevărat imensă din aceasta.
Aşadar, suntem acum în faza
în care trebuie să facem acest lucru -- oamenii care cred că este o idee bună.
Şi toţi oamenii -- şi cred că sunt o mulţime de oameni la TED care fac lucruri pentru că --
chiar dacă nu există o recompensă imediată la investiţie,
pentru că o să fie răsplătită cu adevărat numai când toţi ceilalţi o să o facă --
o să o facă pentru că sunt genul de persoane care pur şi simplu fac lucruri
care o să fie bune dacă toţi ceilalţi le-ar face de asemenea.
OK, deci se numesc date interconectate.
Vreau să le produceţi.
Vreau să le solicitaţi.
Şi cred că este o idee care merită răspândită.
Mulţumesc.
(Aplauze)